Հայաստանում ՏՏ ոլորտի բազմաթիվ մասնագետներ նույն այս գաղափարի կրողն են՝ դպրոցներում համակարգչային գիտության բարելավված ու խորացված ծրագիր ներդնել: «Լույսի» կրթաթոշակառուները հանդիպել են մի շարք գործիչների հետ, այդ թվում՝ Երվանդ Զորյանի («Սինոփսիս Արմենիա» ընկերության գլխավոր ճարտարագետ), Կարեն Վարդանյանի («Տեղեկատվական տեխնոլոգիաների ձեռնարկությունների միության» գործադիր տնօրեն), Վահան Շաքարյանի («Թեքնոլոջի ընդ Սայնս Դայնամիքս» ընկերության տնօրեն) և Վահագն Պողոսյանի («Ինստիգեյթ» ընկերության համահիմնադիր) հետ։ Նրանք բոլորը ողջունել են «Լույսի» ուսանողների գաղափարն ու նախաձեռնությունը և դրական են արձագանքել համագործակցության հնարավորությանը։